McDonald’s se află printre cele mai populare lanțuri de fast-food la nivel mondial. Milioane de clienți intră, zilnic, pentru a servi masa sau pentru a-și cumpăra cafea dimineața. V-ați întregat vreodată, însă, câte restaurante există în lumea întreagă și unde sunt interzise? Iată detaliile mai jos, în articol.
Restaurantele McDonald’s sunt extrem de populare la nivel mondial, milioane de clienți trecându-le pragurile pentru a se înfrupta din preparate și deserturi. Deși medicii nutriționiști nu recomandă consumul de fast-food, din cauza faptului că pot fi declanșate anumite afecțiuni și boli, aceste aspecte nu îi împiedică pe pofticioși să își comande meniul preferat.
În România, compania a dechis primul restaurant în iunie 1995. În anul 2009, existau deja 60 de restaurante în 20 de orașe din țară. Pe 30 decembrie 2023, s-a deschis restaurantul cu nr. 102, în București, în zona Vitan. Dacă în țară sunt peste o sută de astfel de restaurante deschise de companie, câte există la nivel mondial? Există zone în care lanțul de fast-food este interzis? La aceste întrebări veți afla imediat răspunsurile.
Potrivit datelor oferite de Statista, în anul 2023 existau 41.822 de restaurante McDonald’s funcționale. În ultimii doi ani, compania a deschis peste 600 de locații, la nivel mondial. Mai mult decât atât, anul trecut, reprezentanții lanțului de fast-food au precizat că până în anul 2027 au în plan să mai deschidă încă 9.000 de restaurante.
Cele mai multe locații sunt deschise în Statele Unite ale Americii. Primul restaurant a fost deschis în 1940, în California, San Bernardino. În anul 2024, compania are în plan să crească numărul restaurantelor cu încă 4 procente. Până la finalul lui 2024, există în plan deschiderea a 2.100 de locații noi, 500 dintre acestea în SUA.
Cele mai multe dintre restaurantele McDonald’s deschise în Europa se află în Marea Britanie și Franța. Pe teritoriul francez se regăsesc în jur de 1.600 de restaurante, iar în Marea Britanie sunt aproape 1.400 deschise.
De asemenea, există și 123 de state în care restaurantele McDonald’s sunt interzise. Printre acestea se numără Rusia, Coreea de Nord, Iran, Islanda, Bolivia, Macedonia, Zimbabwe, Yemen și Bermuda, arată Nypost.com.